**Súťaže v štvorručnej hre na klavíri**

Základná umelecká škola Dezidera Štraucha sa opäť ukázala v tom najlepšom svetle. Klavírne oddelenie sa zúčastnilo dvoch súťažných prehliadok v štvorručnej hre na klavíri. Žiačky Sára Maľaková (z triedy p.uč. Lucie Gáborovej) a Lucia Nováková (z triedy p.uč. Evy Alžbety Kukurovej) reprezentovali školu v II. kategórii na **20. ročníku medzinárodnej súťažnej prehliadky,** ktorá sa konala 23.4.2015 v Žiline. Medzi vynikajúcimi interpretmi z Čiech, Poľska, Maďarska a Slovenska získali bronzové pásmo. Na **5. ročníku súťažnej prehliadky ZUŠ východoslovenského regiónu v štvorručnej hre na klavíri**, ktorá sa konala 6.5.2015 v Košiciach, si v súťaži vybojovali krásne **3. miesto** v II. kategórii žiačky Zuzana Zvarová (z triedy p.uč. Lucie Gáborovej) a Daniela Morihladková (z triedy p.uč. Evy Alžbety Kukurovej). Všetkým štyrom súťažiacim gratulujeme a prajeme veľa ďalších spoločných úspechov.

 Lucia Gáborová